
2025 m.

ŠILUTĖS PIRMOSIOS GIMNAZIJOS



FILOSOFIJA


	,,Ne mokyklai, gyvenimui mokomės“.
			/Liucijus Anėjus Seneka/


VIZIJA

	Pažangi, atvira, visapusišką išsilavinimą teikianti gimnazija.


MISIJA

	Ugdyti brandžią asmenybę, atvirą pasauliui, pasirengusią mokytis visą gyvenimą ir dirbti Lietuvos labui.


BENDRUOMENĖS VERTYBĖS

Pagarba.

Bendradarbiavimas.                                   

Atsakomybė.


 STRATEGINĖS VEIKLOS KRYPTYS


1.   Užtikrinti  ugdymo programų įvairovę, kokybišką ir visiems prieinamą ugdymą(si) ir mokymosi poreikių tenkinimą. 


2.   Formuoti bei skatinti asmenybės ūgtį, sudarant sąlygas mokiniams pasirengti visapusiškai integruotis šiuolaikinėje visuomenėje. 


3. Modernizuoti ugdymo aplinką, sudarant palankias sąlygas STEAM krypties ugdymui bei ugdymo(si) rezultatų gerinimui. 

ŠILUTĖS PIRMOSIOS GIMNAZIJOS

2026–2028 STRATEGINIS VEIKLOS PLANAS


	Asignavimų valdytojas (ai)
	Šilutės pirmoji gimnazija, 190696252

	
	(asignavimų valdytojo(-ų) pavadinimas, kodas)



	Misija:
	Ugdyti brandžią asmenybę, atvirą pasauliui, pasirengusią mokytis visą gyvenimą ir dirbti Lietuvos labui.


	
	

	
	





	Situacijos analizė

	Išorinės aplinkos analizė:

	Politiniai – teisiniai veiksniai. 
1. Europos Sąjungos šalių švietimo tradicijos bei esminės kryptys aktualios mūsų šaliai ir gimnazijai. 
2. Pagrindiniai gimnazijos veiklos dokumentai yra LR Švietimo įstatymas, 2021–2030 m. Švietimo plėtros programa, Lietuvos pažangos strategija „Lietuva 2030“, Valstybės ateities vizija „Lietuva 2050“, Lietuvos higienos norma HN 21: 2017 ,,Mokykla, vykdanti bendrojo ugdymo programas. Bendrieji sveikatos saugos reikalavimai“, Pagrindinio ir vidurinio ugdymo bendrosios programos, LR švietimo, mokslo ir sporto ministerijos 2025-2027 metų strateginis veiklos planas, Šilutės rajono savivaldybės 2025-2034 metų strateginės plėtros planas. Švietimo, mokslo ir sporto ministerijos patvirtinta „Tūkstantmečio mokyklų“ programa, kurios tikslas – iki 2030 metų kiekvienoje Lietuvos savivaldybėje sukurti integralias, optimalias ir kokybiškas ugdymo(si) sąlygas mokinių pasiekimų atotrūkiams mažinti, šioje programoje dalyvauja ir Šilutės pirmoji gimnazija. Lietuvos Respublikos darbo kodeksas ir kiti teisės aktai.

	Ekonominiai veiksniai.                      
1.Laisvos rinkos ekonomikos sąlygomis žinios ir išsilavinimas suteikia žmogui konkurencinio pranašumo. 
2. Gimnazijai skirtos lėšos pagal mokinių krepšelio finansavimo metodiką yra pakankamos, bet trūko lėšų modernioms mokymo priemonėms įsigyti bei mokinių kultūrinei, pažintinei veiklai organizuoti. 
3. Ryškūs mokinių žinių ir įgūdžių, gebėjimų skirtumai verčia maksimaliai išnaudoti mokymosi pagalbai skirtas lėšas.
4. Dar nebaigta 2007 metais pradėta gimnazijos pastato rekonstrukcija pagal investicinį projektą „Šilutės pirmosios gimnazijos pastato K. Kalinausko g. 2 rekonstravimas“. Būtina sutvarkyti senojo pastato cokolinio aukšto koridorių, patalpas, laiptinę.
5. Gimnazijos pastato rekonstrukcijos projekte nenumatytos lėšos edukacinėms erdvėms, mokymo priemonėms ir mokykliniams baldams įsigyti, gimnazijos eksterjerui sutvarkyti, todėl būtina numatyti lėšų gimnazijos kondicionavimo sistemai, sporto aikštyno, gimnazijos kiemo  sutvarkymui. 

	Socialiniai veiksniai.
1. 2025 metais gimnaziją baigė 66 abiturientai. Iš jų: 32 % įstojo į aukštąsias mokyklas; 12 % pasirinko tarnybą Lietuvos kariuomenėje; 24 % tęs mokymąsi profesinio mokymo įstaigose; 23 % įsidarbino; 9 % nusprendė metus skirti savęs pažinimui ir kelionėms.
2. Šilutės pirmoji gimnazija turi ilgametę mokinių socializacijos patirtį. Tai mokinių saviraiška, įvairios savivaldos formos, tėvų ir visuomenės pagalba, Joanitų ordino (Vokietija) stipendijos buvusiems gimnazijos mokiniams skyrimas ir kt..
3. Gimnazijoje mokosi daug mokinių iš atokių rajono kaimų, kasdien važinėja 129 mokiniai, tai sudaro apie 32 procentus visų mokinių. Tenka spręsti mokinių įsitraukimo į neformaliojo švietimo veiklas, jų dalyvavimo gimnazijos tradiciniuose renginiuose, modulių bei konsultacijų lankymo problemas. 
4. Gimnazijoje nemokamai maitinamų mokinių skaičius šiek tiek pakito. Šiais mokslo metais nemokamą maitinimą gimnazijoje gauna 48 mokiniai (2024-2025 m. m. – 52 mokiniai).

	Technologiniai veiksniai.  
1. Gimnazijoje kuriama ir tobulinama kompiuterinių technologijų sistema, apimanti mokomųjų kabinetų kompiuterizavimą, e. dienyno paslaugos diegimą, e. dokumentų valdymą. Gimnazijoje buvo naudojamas informacinės sistemos UAB ,,Tavo mokykla“ dienynas TAMO.
2. Gimnazijoje I-IV klasių mokiniams sudarytos sąlygos naudotis gimnazijos virtualia mokymosi aplinka Moodle bei joje sukaupta elektronine mokomąja medžiaga  I, II ir IV klasių mokiniams ir mokytojams nupirkta ,,Eduka“ skaitmeninio turinio licencija bei ,,Apromis“ licencija. Iš ,,Tūkstantmečio mokyklos II“ projekto lėšų nupirktos personalizuoto mokymosi platformos ,,Elicėjus“ licencijos matematikos mokymuisi ir papildomai nupirkta ,,Apromis“ licencijos programavimui mokytis. Gimnazijos mokytojai skatinami naudotis parengtomis skaitmeninėmis priemonėmis portaluose: NŠA, Ugdymo sodai, E mokykla ir  EditAI kt.  
3. Iš viso gimnazijoje yra 165 kompiuteris ir 32 planšetiniai kompiuteriai, 10 išmaniųjų ekranų ir 3 interaktyvios lentos. Visuose mokomuosiuose kabinetuose yra prieiga prie internetinio ryšio,  kompiuteris su multimedija,  geografijos kabinetas aprūpintas planšetėmis. Gimnazijoje yra 2 informatikos kabinetai, kuriuose įrengta po 16 darbo vietų mokiniams. 2024-2025 m. m. įrengti ir kompiuteriais aprūpintas  2 kabinetai ( 213  ir 217), skirti PUPP bei VBE pasirengimui.
4. Siekdami įdiegti e. dokumentų valdymą, sėkmingai naudojomės gimnazijoje sukurta e. dokumentų Talpykla. Joje talpinami gimnazijos vidaus dokumentai. Nuo 2019 metų visiems gimnazijos mokiniams, mokytojams, darbuotojams yra sukurti ir atnaujinami įstaigos (darbiniai)  elektroninio pašto adresai. Informacija ir dokumentai mokytojams siunčiami e paštu.
5. Gimnazijoje 2024 m. įsisavinti DVS Kontora moduliai: rengiamieji dokumentai, vidaus dokumentai, dokumentų ruošiniai. Mokytojai ir gimnazijos darbuotojai naudojasi DVS. Dalį dokumentų mokytojai gauna ir patys prašymus teikia per DVS.
6. Gimnazija pasirinko virtualią mokymo(si) aplinką (toliau – VMA) Moodle tinkle. Gimnazijos VMA gali vykti nuotolinis mokymo(si) procesas (pateikiama mokymosi medžiaga, užduotys, vertinimas) ir mokymo(si) proceso dalyvių bendravimas bei bendradarbiavimas. Gimnazijos mokytojų nuotolinės (vaizdo) pamokos gali vykdyti BigBluButton (toliau - BBB) VMA Moodle bendravimo tinkle. 
7. Gimnazija ugdymo procesui, bendravimui bei bendradarbiavimui naudoja e dienyną, darbinius e paštus, Gimnazijos svetainę, socialinius tinklus, kitas ryšio priemones.
8. Konkursams, protų kovoms, viktorinoms, etikos pamokoms naudojama  „Sunvote sistema“ su  pulteliais.
9. Gimnazijos informacinių technologijų išteklius praturtino sėkmingas mokyklos dalyvavimas ,,Mokyklų tobulinimo programos PLIUS“, ,,Bendrojo lavinimo mokyklų modernizavimas“ ir ,,Technologijų, menų, gamtos mokslų infrastruktūra“, ,,Kalbų laboratorija“ bei Tūkstantmečio mokyklos II“ projektuose.

	Vidinės aplinkos analizė:

	Teisinė bazė. Mokykla savo veiklą grindžia: Vaiko teisių konvencija, Lietuvos Respublikos Konstitucija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo ir mokslo ministerijos norminiais aktais, Šilutės  rajono savivaldybės tarybos sprendimais, Šilutės rajono savivaldybės mero potvarkiais, gimnazijos veiklos dokumentais ir gimnazijos nuostatais, patvirtintais 2024-12-19 Šilutės rajono savivaldybės tarybos sprendimu Nr. T1-649.

	Organizacinė struktūra.
1. Šilutės pirmoji gimnazija - bendrojo ugdymo mokykla. 
2. Gimnazijoje veikia šios savivaldos institucijos: Gimnazijos taryba, Tėvų taryba, Mokytojų taryba, Mokinių  savivalda  ,,Savi“, klasės seniūnų taryba.
2.Gimnazijos valdymo struktūra, patvirtinta 2024 m. rugsėjo 24 d. įsakymu Nr. V1-110  

	Žmogiškieji ištekliai. Gimnazijai vadovauja direktorius, turintis II vad. kategoriją, trys direktoriaus pavaduotojai ugdymui (2 etatai). Gimnazijoje  dirba 40 mokytojų: iš jų 17 metodininkų, 11 - vyr. mokytojų, 10 mokytojų, 2 ekspertai. Gimnazijos mokytojai yra savo srities specialistai. Visi mokytojai naudojasi šiuolaikinėmis informacinėmis technologijomis.  
Gimnazijoje yra 0,5 mokytojo padėjėjo etato, 1,5 bibliotekininko etato ,1 socialinio pedagogo etatas, 1 etatas psichologo, 0,5 etato karjeros specialisto, 1 etatas kompiuterių priežiūros inžinieriaus, 0,5 etato akompaniatoriaus, dirba visuomenės sveikatos priežiūros specialistas.  
Gimnazijoje dirba ūkvedys, raštvedys, vairuotojas, 2 pastatų priežiūros darbininkai, 10 valytojų. 

	Planavimo sistema.  
1. Gimnazijoje rengiami planai: veiklos planas metams, strateginis veiklos planas trejiems metams, ugdymo planas dvejiems metams, mėnesio ir savaitės planai.
2. Strateginis 3-jų metų gimnazijos planas koreguojamas kasmet. 
3. Metinis veiklos planas koreguojamas pusmečių ir atskirų mėnesių planais.
4. Operatyvinis planas rašomas savaitei, nurodant ir perspektyvinius ateinančios savaitės darbus. Šis planas mokytojams siunčiamas el. paštu,  skelbiamas mokytojų kambaryje, gimnazijos VMA ir gimnazijos TV. Su savaitiniu planu ir jo vykdymu visi mokiniai ir mokytojai supažindinami pirmadienį informacinėje direktoriaus radijo laidoje. 
5. Sudėtingesni klausimai sprendžiami individualiai direkcinės tarybos posėdžiuose, kiti klausimai-
srautiniuose  gimnazistų  susirinkimuose, Viešumo tribūnose,  žodžiu  / raštu  informuojami tėvai.
6. Klasių vadovų planai, dalykų metodinių grupių ir kontrolinių darbų planai sudaromi pusmečiui, kai kurie jų  (kontrolinių darbų) skelbiami kas mėnesį. Dalykų  mokytojai parengia dėstomų dalykų ilgalaikius planus, kuriuos koreguoja kas mėnesį; pamokos vedamos pagal teminį dienos planą.

	Finansiniai ištekliai. 
1. Šilutės rajono savivaldybės ir valstybės  biudžeto lėšos.
2. Laimėtų projektų, konkursų lėšos.
3. Savarankiškos lėšos.
4. Labdaros ir paramos lėšos.

	Ryšių sistema, informacinės ir komunikavimo sistemos. 
1. Šilutės pirmojoje gimnazijoje įdiegta: elektroniniai mokinių ir pedagogų registrai, e. dienynas,  e. skambutis, gimnazijos interneto svetainė (www.pirmojigimnazija.lt), gimnazijos facebook, gimnazijos VMA (virtuali mokymo(si) aplinka.
2. Gimnazijos technologijų sistema jungia gimnazijos radijo sistemą ir kompiuterių vidinį tinklą.
3. Visi mokomieji kabinetai sujungti radijo ir kompiuteriniu ryšiu. 
4. Sutvarkytas gimnazijos vietinis kompiuterinis tinklas. 
5.Sukurta e. dokumentų talpykla dalykų mokytojams.
6. Sukurti įstaigos e pašto adresai gimnazijos mokytojams ir visiems I-IV klasių mokiniams.
7. Gimnazijoje dokumentai darbuotojams perduodami per DVS Kontora.
8. Gimnazijoje padidintas interneto greitis iki 1000 MB, naudojant optinių kabelių tinklus.
9. Su valstybinėmis bei savivaldybės institucijomis, respublikos ir užsienio partneriais gimnazija bendrauja telefonu, elektroniniu paštu. 
10. Gimnazijoje naudojama dokumentų valdymo sistema (DVS) Kontora.
11. Gimnazijos virtuali mokymo(si) aplinka yra Moodle tinkle. Nuotolinės (vaizdo) pamokos internetu vykdomos BigBluButton VMA Moodle bendravimo tinkle. Administracija, mokytojai, klasių vadovai, mokinio pagalbos specialistai ugdymo procesui, bendravimui bei bendradarbiavimui naudoja e dienyną, darbinius e paštus, gimnazijos svetainę, socialinius tinklus, kitas ryšio priemones.

	Vidaus darbo kontrolė.
Vidaus darbo kontrolę atlieka:
1. Gimnazijos administracija. 
2. Gimnazijos veiklos įsivertinimo grupė. 
3. Gimnazijos taryba.
4. Steigėjo įgaliotas asmuo.


	SSGG analizė:

	Stiprybės. 
· Pozityvūs ir pagarba grįsti santykiai tarp gimnazijos bendruomenės narių.
· Gimnazijoje vyrauja palankus mikroklimatas.
· Atsakingai prižiūrima ir tvarkoma gimnazijos aplinka.
· Supratinga, tolerantiška ir bendradarbiaujanti administracija.
· Stiprūs ir įtraukiantys gimnazijos renginiai, telkiantys bendruomenę.
· Sudarytos sąlygos nuolatiniam mokytojų ir mokinių tobulėjimui.
· Mokytojų kolektyve dirba keletas jaunų, iniciatyvių pedagogų, skatinančių naujas idėjas.


	Silpnybės.
· Neužtikrintas gabių mokinių ugdymo ir motyvavimo tęstinumas.
· Trūksta inovacijų taikymo bei techninių išteklių.
· Nepakankamas kai kurių mokinių lankomumas.
· Nevisiškai išnaudotos STEAM ugdymo galimybės.
· Ribotas dalyvavimas naujuose tarptautiniuose projektuose.
· Tobulintina vidinė ir išorinė komunikacija.
· Būtinas gimnazijos kiemo ir aplinkos atnaujinimas, pritaikant ją ugdymui.

	Galimybės.
· Gerinti mokinių pasiekimus, pažangą ir ugdymo rezultatus.
· Tobulinti profesinio orientavimo ir karjeros planavimo veiklas.
· Atnaujintas gimnazijos laboratorijas panaudoti STEAM ugdymui (TŪM programa).
· Siekti suteikti STEAM klasei universitetinės klasės statusą (bendradarbiaujant su KU).
· Sutvarkyti gimnazijos aplinką ir pritaikyti ją aktyviam bei kūrybiškam ugdymui.

	Grėsmės. 
· Didėjantis žemesnių akademinių gebėjimų mokinių priėmimas į gimnaziją.
· Galimas bendras mokinių akademinių pasiekimų prastėjimas.
· Didėjantis mokytojų amžiaus vidurkis ir naujų specialistų trūkumas.
· Nepakankamas modernių priemonių kiekis UTA (Ugdymo turinio atnaujinimo) įgyvendinimui.



	Strateginio tikslo pavadinimas: 
Plėtoti šiuolaikišką, modernią švietimo sistemą, užtikrinti ugdymo kokybę ir užimtumą.

	Kodas

	
	01


	Strateginio tikslo aprašymas: Keliamas tikslas orientuoja gimnazijos bendruomenės veiklą į  siekį kurti gimnaziją, atitinkančią Geros mokyklos koncepciją. Gimnazija siekia teikti kokybiškas bendrojo lavinimo paslaugas: užtikrinti mokiniams kokybišką ugdymą ir tenkinti mokinių ugdymo(si) poreikius, sukurti patrauklią mokymosi aplinką  su moderniomis mokymo priemonėmis. 

	Įgyvendinant šį strateginį tikslą vykdoma programa(-os):
Ugdymo kokybės ir sporto plėtros programa.



____________________________________

ŠILUTĖS PIRMOJI GIMNAZIJA 

 PROGRAMOS APRAŠYMAS 

	Biudžetiniai metai 
	2026 m. 

	Asignavimų valdytojas (-ai), kodas
	Šilutės pirmoji gimnazija, kodas 190696252

	Vykdytojas (-ai), kodas
	Šilutės pirmoji gimnazija, kodas 190696252



	Programos pavadinimas
	Ugdymo kokybės ir sporto plėtros programa
	Kodas
	01



	Programos parengimo argumentai





	Gimnazijoje kuriama šiuolaikinė mokymosi aplinka, užtikrinanti sąlygas asmenybės ugdymui, socializacijai, išsilavinusios visuomenės kūrimui. Modernizuojant ugdymo aplinką, siekiama sudaryti palankias sąlygas mokinių ir mokytojų kompetencijų tobulinimui, ugdymo(si) rezultatų gerinimui.

	Strateginė sritis (pagal ŠRSPP)
	Švietimo, sveikatos ir socialinio sektoriaus plėtojimas
	Kodas
	01

	Šią programą įgyvendinamos  įstaigos/padalinio  strateginis tikslas:
	Gerinti švietimo kokybę ir efektyvumą bei sudaryti sąlygas mokiniams mokytis modernioje ugdymo aplinkoje.
	Kodas
	01

	Programa 
	Tęstinė (2026-2028)

	Programos aprašymas:
Nustačius ugdymo aplinkos modernizavimo ir darbo sąlygų gerinimo prioritetus, sudaromas
trimetis veiklos planas, įgyvendinamas tęstinumo principu.
Pagrindiniai prioritetai, susiję su ugdymu:
· mokinių ugdymo(si) poreikių tenkinimas;
· mokytojų kvalifikacijos tobulinimas;
· informacinių technologijų diegimas ir taikymas ugdymo procese;
· mokymo kabinetų įrangos atnaujinimas ir modernizavimas.

	Programos tikslas          
	Kurti mokinių sveikatai palankią aplinką.
	Kodas
	01

	Tikslo aprašymas:
Siekiant užtikrinti sveiką ir saugią ugdymo aplinką, būtina užbaigti Šilutės pirmosios
gimnazijos pastato rekonstrukciją, pradėtą 2007 m. pagal projektą „Šilutės pirmosios
gimnazijos pastato K. Kalinausko g. 2 rekonstravimas“.
Numatomi darbai: įrengti kondicionavimo sistemą visame gimnazijos pastate; įrengti geriamojo
vandens fontanėlius I ir II aukštų koridoriuose; suremontuoti vakarinės dalies fasadą;
sutvarkyti ir apšiltinti stogo konstrukciją, siekiant pagerinti energetinį efektyvumą.

	Programos tikslas
	Atnaujinti gimnazijos ugdymo bazę.
	Kodas
	02

	Tikslo aprašymas:
Siekiant kokybiško ugdymo proceso ir šiuolaikinės mokymosi aplinkos: įsigyti 15 stacionarių
kompiuterių 214 IKT kabinetui atnaujinti; nupirkti 10 interaktyvių ekranų socialinių mokslų ir
matematikos mokymui; įsigyti 2 multimedijos projektorius mokomiesiems kabinetams; kasmet
įsigyti skaitmeninių mokymo priemonių už 6 000 eurų; nupirkti vadovėlių už 18 980 eurų.

Mokytojų kvalifikacijos tobulinimo kryptys: skaitmeninių mokymo priemonių taikymas;
dirbtinio intelekto panaudojimas ugdymo procese; mokinių motyvavimo ir įsitraukimo
didinimas; integruotas ugdymas (ypač STEAM kryptis).

	Programos tikslas
	Atnaujinti ir praplėsti edukacines gimnazijos aplinkas.
	Kodas
	03

	Tikslo aprašymas:
Įgyvendinant Tūkstantmečio mokyklos programos švietimo pažangos planą, gimnazijoje jau
įrengtos projektinio-komandinio darbo erdvės ir keturios gamtos mokslų (STEAM)
laboratorijos.
Tolimesni numatomi darbai: tęsti aktų salės pritaikymo ugdymo reikmėms projektą (atnaujinti
įgarsinimo aparatūrą, įsigyti užtemdymo roletus); nuo 2026 m. pradėti gimnazijos muziejaus
modernizavimą: įrengti muziejaus klasę cokoliniame aukšte; įsigyti ekspozicines vitrinas;
sumontuoti apsaugines žaliuzes; atnaujinti ekspozicijų turinį ir vizualinę estetiką; atnaujinti ir
modernizuoti gimnazijos sporto aikštyną.



	Numatomos programos  įgyvendinimo rezultatas:
Bus kuriama moderni ir autentiška keturmetė gimnazija – šiuolaikiška mokymosi erdvė kiekvienam. Gimnazijoje  mokinių ugdymo(si) aplinka atitiks šiandienos jauno žmogaus poreikius, skatins kūrybiškumą, bendradarbiavimą ir bus palanki sveikatai. Gimnazijoje kiekvienas mokinys galės įgyti kokybišką, visuminį išsilavinimą bei ugdytis nuolatinio mokymosi ir asmeninio tobulėjimo įgūdžius.



	Galimi programos vykdymo ir finansavimo variantai:
Valstybės ir savivaldybės biudžeto lėšos, Vyriausybės investicinės programos, laimėtų  projektų, konkursų metu įgytos, rėmėjų paaukotos lėšos.



	Veiksmai, numatyti Šilutės rajono strateginiame plėtros plane bei susiję su vykdoma programa:
4.1. Plėtoti šiuolaikišką, modernią švietimo sistemą, užtikrinant ugdymo kokybę ir užimtumą.
Priemonės:
4.1.1.2. Švietimo  įstaigų modernizavimo programos parengimas ir įgyvendinimas;
4.1.1.3. Sporto bazių atnaujinimas ir išplėtimas;
4.1.2. Plėtoti neformalųjį švietimą, suteikti palankias galimybes individualių gebėjimų plėtrai ir specialiųjų ugdymosi poreikių tenkinimui
4.1.2.1. Specialiųjų poreikių vaikų integravimo galimybių užtikrinimas švietimo įstaigoje.

	____________________________________________________________________________
Susiję įstatymai ir kiti norminiai teisės aktai: Lietuvos Respublikos  Švietimo įstatymas ir kt. Lietuvos Respublikos įstatymai.

